jkorsvik/nowiki_second_scrape_merged huggingface dataset:
London Chess Classic 2018

London Chess Classic 2018 var den tiende utgaven av sjakkturneringen London Chess Classic og ble spilt i London i Storbritannia fra 11. til 17. desember 2018. Turneringen var også arena for finalen av Grand Chess Tour 2018, som ble spilt som et sluttspill med semifinaler og finale.Etter syv strake remis i finalen, vant Hikaru Nakamura turneringen ved å slå Maxime Vachier-Lagrave i det fjerde og siste lynsjakkpartiet.


== Finaleoppsett ==


== Referanser ==


== Eksterne lenker ==
Offisielt nettsted
Jan Østern

Jan Østern (født 1. september 1938 i Tønsberg, død 30. juli 2018 i Oslo) var en norsk diplomat og jurist.Østern var cand.jur. fra Universitetet i Oslo. Etter en tid som dommerfullmektig i Drammen og jurist i Oslo gjennomførte han Utenriksdepartementets aspirantkurs. Hans første utenlandsstasjonering var ved ambassaden i Nairobi i Kenya. Han ble byråsjef i UDs rettsavdeling i 1974 med blant annet ansvar for norsk deltakelse i det internasjonale traktatarbeidet innen humanitær rett. I 1980 ble han utnevnt til ambassadør i Saudi-Arabia med sideakkreditering til seks andre land i området. Ved hjemkomst til Norge fikk han i oppdrag å utrede konsekvensene Arne Treholts spionvirksomhet hadde påført de ulike departementene.
Som protokollsjef fra 1985 var han ansvarlig for koordineringen av store offentlige seremonier og statsbesøk. Han ble deretter utnevnt til Norges ambassadør til Irland og fra 1996 ambassadør til Polen.


== Referanser ==
Kamayo

Kamayo (kinamayo eller alternativt stavet camayo), også kalt kadi, kinadi eller mandaya er et mindre  austronesisk språk på midtre østkyst av øya Mindanao i  Filippinene.


== Utbredelse ==
Språket brukes i noen deler av provinsen Surigao del Sur (i byen Bislig og i kommunene Barobo, Hinatuan, Lingig, Tagbina, Lianga, San Agustin og Marihatag) og i provinsen Davao Oriental. Det er dialektforskjeller mellom kommunene. Folk fra Lingig har en særlig distrikt dialekt, med klare skiller fra andre kommuner. Ethnologue opplyser at kamayo også forefinnes i grensetraktene i provinsen Agusan del Sur og dessuten i Davao Oriental i området mellom Lingig og Boston.


=== Dialekter ===
Kamayo benyttes ikke minst av folkegruppen mandaya in Davao Oriental. Det er nært beslektet med tandaganon og surigaonon. Dialektvariasjoner er også oppstått ved møtet med for eksempel cebuano i barangayene Mangagoy og Pob. Bislig.Stedene Barobo, Hinatuan og Lingig har en ganske distinkt dialekt. Vanligvis tilføyes et suffiks til de fleste adjektiver i deres superlative former; for eksempel er ordet «gamay» i cebuano (morsk:liten) her blitt til gamayay mens ordet  «dako» (norsk: stor) er dako-ay i Bislig.Dialektene har hovedklassifoseringene North Kamayo og South Kamayo (Ethnologue).


== Vokabulareksempler ==
Common phrases
Roar Werner Eriksen

Roar Werner Eriksen (født 28. september 1948, død 11. oktober 2020) var en norsk tegner og maler. Han bodde og arbeidet fra Oslo og sitt atelier i Pulsehagen Bullaren Tanum i Sverige.Han hadde sin utdannelse fra Statens Kunstakadem i i Oslo og Trondheim, samt fra Rijkscentrum Hoger Konstunderweijs, Brussel, Belgia.
Werner Eriksen stilte ut ved blant annet Nasjonalmuseet for kunst, arkitektur og design, Stavanger kunstmuseum, Høstutstillingen, Henie Onstad Kunstsenter, Nordnorsk Kunstnersenter, Art Cologne og Art Copenhagen. Han var også festspillutstiller ved Festspillene i Nord-Norge i 2002.
Han er representert ved Utenriksdepartementet (Norge), Nasjonalmuseet for kunst, arkitektur og design, Galleri Bodøgaard samling, Stavanger Internasjonal Collection, Nordnorsk Kunstmuseum, Norges ambassade i Berlin, Statoils Kunstsamling og Tromsø kommunes kunstsamling, i tillegg til private samlere i inn- og utland.
Samarbeidspartner var Galleri Semmingsen.


== Referanser ==


== Eksterne lenker ==
Offisielt nettsted
Salvador Sadurní

Salvador Sadurní (født 3. april 1941) er en spansk tidligere fotballspiller. 
Han spilte sine fleste kamper for FC Barcelona.


== Landslaget ==
Han deltok i flere internasjonale turneringer for Spania. Han ble europamester i fotball i 1964.


== Referanser ==


== Eksterne lenker ==
(en) Salvador Sadurní – FIFA 
(en) Salvador Sadurní – Transfermarkt 
(en) Salvador Sadurní – national-football-teams.com 
(en) Salvador Sadurní – WorldFootball.net 
(en) Salvador Sadurní – FootballDatabase.eu 
(en) Salvador Sadurní – EU-Football.info 
(en) Salvador Sadurní – FBref
Gallego

Gallego (født 4. mars 1944) er en spansk tidligere fotballspiller. 
Han spilte flest kamper for FC Barcelona.


== Landslaget ==
Han deltok i flere internasjonale turneringer for Spania. Han ble europamester i fotball i 1964.


== Referanser ==


== Eksterne lenker ==
(en) Francisco Fernández Rodríguez – FIFA 
(en) Francisco Fernández Rodríguez – Transfermarkt 
(en) Francisco Fernández Rodríguez – national-football-teams.com 
(en) Francisco Fernández Rodríguez – EU-Football.info
Francisco García Gómez

Francisco García Gómez (født 14. februar 1938) er en spansk tidligere fotballspiller. 
Han spilte sine fleste kamper for Valencia CF.


== Landslaget ==
Han deltok i flere internasjonale turneringer for Spania. Han ble europamester i fotball i 1964.


== Referanser ==


== Eksterne lenker ==
(en) Francisco García Gómez – Transfermarkt 
(en) Francisco García Gómez – national-football-teams.com 
(en) Francisco García Gómez – EU-Football.info
Kommunestyrevalget 1919

Kommunestyrevalget 1919 var et valg i Norge som ble gjennomført i 1919. Ved valget ble det valgt representanter og varamenn til 637 norske landkommuner med 918 valgsogn, 32 større byer og 30 mindre byer. I landdistriktene ble det valgt 11 908 representanter og 10 447 varamenn, mens det i byene ble valgt 2 084 representanter og 1 917 varamenn. Valgdagen var i oktober for landdistriktene og desember for byene1 132 316 personer var innført i manntallet med stemmerett ved valget. Det var et krav om to års opphold i vedkommende kommune for å ha stemmerett, i tillegg til statsborgerskapet. Stemmerettsalderen var 25 år.
De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 283 av herredene, og omfattet 19,1 % av de stemmeberettigede. Seks av byene avholdt flertallsvalg: Son, Hølen, Åsgårdstrand, Stathelle, Sogndal ladested og Skudeneshavn.
Det ble ikke avholdt valg for Porsgrunn by og de herredene som var tillagt byen fra 1. juli 1920.


== Valglistenes antall ==
To lister i 168 valgsogn og 3 byer
Tre lister i 300 valgsogn og 16 byer
Fire lister i 102 valgsogn og 22 byer
Fem lister i 33 valgsogn og 12 byer
Seks lister i 14 valgsogn og 3 byer
Syv−åtte lister i 11 valgsogn
Ni−tretten lister i 7 valgsogn596 392 personer avga stemme, noe som ga en valgdeltagelse på 52,7%.


== Resultat av forholdstallsvalgene ==
*Antallet listestemmer. Hver velger har samme antall listestemmer som kommunestyrets antall representanter. Velgerne i de største kommunene vil dermed vekte tyngst.


== Referanser ==


== Litteratur ==
Norges Offisielle Statistikk.VII.192: Kommunevalgene 1919, utgitt av Det Statistiske Centralbyrå, Kristiania, i kommisjon hos H.Aschehoug & Co., 1920
Signe Giebelhausen

Signe Giebelhausen (født Georgine Juliane Flemmentine Krog 17. november 1811, død 10. april 1879 i Kristiania) var en norsk (opprinnelig dansk) skuespiller.Signe Giebelhausen var datter av Georg Flemming Krog og Kari Regine Löhmoe og adoptivdatter av skuespiller Jacob Alexander Winsløw. Hun giftet seg 13. august 1836 i København med skuespilleren Christian Giebelhausen.
Hun debuterte ved Det kgl. Teater i København i 1828. Hun var ansatt ved Christiania Theater i Christiania 1833 til 1879. 


== Kilder ==
Jensson, Liv (1981). Biografisk skuespillerleksikon. Universitetsforl. s. 60. ISBN 8200056228. 


== Referanser ==


== Eksterne lenker ==
(no) Signe Giebelhausen hos Sceneweb 
(no) Blanc, Tharald Høyerup: Christiania theaters historie 1827-1877, J.W. Cappelen Christiania
Sympatikotomi

Sympatikotomi (Endoskopisk torakoskopisk sympatektomi – ETS) er operasjon av den sympatiske hovednerven for behandling av hyperhidrose (overdreven svette) på hendene og i armhulen.


== Fremgangsmåter ==
De sympatiske nervene danner et nettverk av nerver som er lokalisert i nærheten av ribbena (torakalområdet), nær ryggvirvelen.
Blant disse forgreningene er det én spesifikk som danner ganglier, som forårsaker overdreven svette. Den kan fjernes gjennom krirugisk inngrep, kauterisering, avskjæring av forgreningene og den nyeste klipsteknikken, som innebærer plassering av et titanklips i den sympatiske nerven.
For behandling av såkalt palmar hyperhidrose skjer inngrepet på ganglianivå T2–T3; for hyperhidrose i armhulene, og for moderat eller mild palmar hyperhidrose supprederes ganglia på nivå T4-T5. Jo høyere opp (nærmere T2) det inhiberes, jo større er sjansene for kompenserende svetting, som er den som følger etter det kirurgiske inngrepet.


== Fysiske, mentale og følelsesmessige virkninger ==
Sympatektomi virker ved å deaktivere en del av det autonome nervesystemet (og dermed forstyrre signaler fra hjernen) gjennom kirurgisk inngrep, formålet er å fjerne eller lindre det foreliggende problemet. Mange ikke-sympatektomi-leger mener at denne praksisen er tvilsom, hovedsakelig fordi dens formål er å ødelegge anatomisk funksjonelle nerver.
Eksakte resultater av sympatektomi er umulig å forutsi, på grunn av betydelig anatomisk variasjon i nervefunksjon fra en pasient til en annen, og også på grunn av variasjoner i kirurgisk teknikk. Det autonome nervesystemet er ikke anatomisk nøyaktig, og det kan foreligge uforutsigbare koblinger som kan påvirkes når nerver blir deaktivert. Dette problemet ble demonstrert av et betydelig antall pasienter som gjennomgikk sympatektomi på samme nivå for håndsvette, men som deretter opplevde reduksjon eller eliminering av fotsvette, i motsetning til andre som ikke ble påvirket på denne måten. Ingen pålitelig operasjon eksisterer for fotsvette, bortsett fra lumbar sympatektomi, i motsatt ende av den sympatiske kjeden.


== Kontrovers ==
I 2003 ble sympatektomi forbudt på opphavsstedet, Sverige, på grunn av overveldende klager fra funksjonshemmede pasienter. I andre land, inkludert USA, er dette en notorisk uregulert prosedyre.
Internett har nå mange nettsteder drevet av kirurger som lovpriser fordelene med sympatektomi. Imidlertid er det også mange nettsteder som drives av funksjonshemmede sympatektomioffere som klager over alvorlige bivirkninger, som fører til redusert evne til å utføre yrkesmessige og daglige aktiviteter, og opplevelsen av at det ikke foreligger adekvat informert samtykke. Flere online diskusjonsfora og nettsteder er dedikert til emnet sympatektomikirurgi, hvor vitnesbyrd fra pasienter florerer.


== Referanser ==
Grand Hustle Records

Grand Hustle Records (tidligere Grand Hustle Entertainment), også kjent som Hustle Gang Music, er et Atlanta, Georgia-stasjonært plateselskap, grunnlagt av den amerikanske hiphop-artisten T.I. og hans forretningspartner Jason Geter. Frem til desember 2012 var det Atlantic Records som sto for distribusjonen, og ble etter det et uavhengig plateselskap. Plateselskapet huser artister som B.o.B, Young Dro, Travis Scott og Trae tha Truth, sistnevnte jobber også som plateselskapets visepresident. Av plateprodusenter jobber blant annet DJ Toomp, Lil' C, Mars, Nard & B, TrackSlayerz og flere under plateselskapet.
Plateselskapet har gitt ut 30 studioalbum totalt, hvorav 13 er sertifisert til gull eller høyere, av Recording Industry Association of America (RIAA). I tillegg har selskapet gitt ut seks album som har nådd nummer én på den amerikanske Billboard 200 hitliste, blant annet King (2006), T.I. vs. T.I.P. (2007), Paper Trail (2008), The Adventures of Bobby Ray (2010), Birds in the Trap Sing McKnight (2016) og Astroworld (2018).


== Referanser ==
S.E. Cupp

Sarah Elizabeth «S.E.» Cupp (født 23. februar 1979 i Carlsbad i California) er en amerikansk programleder, konservativ politisk kommentator og forfatter. I august 2017 lanserte hun S.E. Cupp: Unfiltered, et politisk paneldebattprogram, sammen med Andrew Levy, på HLN.
Hun var tidligere paneldeltaker på CNNs debattprogram Crossfire, og har skrevet boken Losing Our Religion: The Liberal Media's Attack on Christianity samt vært medforfatter av boken Why You're Wrong About the Right. Hun har også vært paneldeltaker i en rekke andre fjernsynsprogrammer, herunder Red Eye w/ Greg Gutfeld.


== Tidlig liv ==
Cupp ble født i Carlsbad i California. I hennes yngre år bodde hun i Andover i Massachusetts, og gikk på Academy of Notre Dame. Fra 6 års alder til slutten av tenårene gikk hun på ballett. Mens hun danset ballett, strevde hun med spiseforstyrrelser, og fikk et tilbakefall mens hun gikk på college. I 2000 ble hun uteksaminert fra Cornell University med graden bachelor of arts i kunsthistorie. Mens hun studerte ved Cornell jobbet hun for The Cornell Daily Sun. I 2010 fikk hun graden master of arts ved Gallatin School of Individualized Studies ved New York University, med religiøse studier som hovedfag.


== Personlige liv ==
Cupp har beskrevet seg selv som ateist, men har konsekvent uttalt at hun er åpen for teisme, og "virkelig ønsker å bli en troende person en dag."Cupp møtte John Goodwin, tidligere stabssjef for Raúl Labrador, under republikanernes landsmøte i 2008, og de ble kjærester i 2011. De forlovet seg i september 2012, og giftet seg i november 2013. Hun fødte en sønn, John Davies Goodwin III, i desember 2014.


== Bibliografi ==
Cupp, S. E.; Brett Joshpe. Why You're Wrong about the Right: Behind the Myths. New York: Threshold Editions. ISBN 1-4165-6282-6. 
Cupp, S. E. Losing Our Religion: The Liberal Media's Attack on Christianity. New York: Threshold Editions. ISBN 1-4391-7316-8. 


== Referanser ==


== Eksterne lenker ==
Offisielt nettsted 
(en) S. E. Cupp – kategori av bilder, video eller lyd på Commons 
(en) S. E. Cupp på Internet Movie Database 
(en) S. E. Cupp hos The Movie Database 
S.E. Cupp på TheBlaze
Arena Profil
S.E. Cupp and the Freezing of the Conservative Mind
Nicoline Rosenkrantz

Nicoline Rosenkrantz (født 6. januar 1721, død 7. februar 1771) var en dansk adelsdame. 
Hun var datter av amtmann over Nyborg og Tranekær, senere gehejmeråd, Christian Rosenkrantz til Skovsbo (1672–1736) og Frederikke Louise f. Krag (1696–1766). Nicoline Rosenkrantz ble innskrevet i det adelige jomfrukloster Vallø Kloster (Vallø Stift) ved dets innvielse 14. mai 1738.Den 29. juli 1749 ble hun på Skovsbo herregård og i Rynkeby kirke på Fyn gift med gehejmekonferrensråd Frederik Christian Danneskiold-Samsøe (1722-1778) til grevskabene Samsøe, Løvenholm m.fl. Begge ble tildelt ordenen l'union parfaite. 
Nicoline Rosenkrantz døde den 7. feburar 1771, og ble begravet fra Vor Frue i København.Andreas Brünniche har malt hennes portrett.


== Referanser ==
Dorothea Øllegaard Rosenkrantz

Dorothea Øllegaard Rosenkrantz (født 4. oktober 1723, død 6. juni 1786) var en dansk adelsdame. 
Hun var datter av amtmann over Nyborg og Tranekær, senere gehejmeråd, Christian Rosenkrantz til Skovsbo (1672–1736) og Frederikke Louise f. Krag (1696–1766), og ble døpt i Rynkeby kirke på Fyn. I 1737 var hun innskrevet i Roskilde Kloster, senere var hun hoffdame hos dronning Louise. I 1759 ble hun dame de l'union parfaite.
Den 2. april 1751 giftet Rosenkrantz seg i Christiansborg slottskirke med Christian Rudolph Philip Gersdorff (1723–1800), amtmann i Akershus amt i årene 1750–1757. Hun døde på Marselisborg herregård den 6. juni 1786 og ble begravet i Viby kirkes krypt, under tårnet, som hun og ektemannen hadde latt oppføre året før.


== Referanser ==
Marjan Šarec

Marjan Šarec (født 2. desember 1977 i Ljubljana) er en slovensk politiker. Šarec startet sin karriere som komiker og gikk senere inn i politikken. Han dannet sitt eget parti, Lista Marjana Šarca. I september 2018 tiltrådte han som statsminister i en mindretallsregjering av sentrum–venstre-partier.


== Liv og virke ==
Šarec er utdannet skuespiller og gikk i 2001 ut fra Akademiet for teater, radio, film og fjernsyn. I de påfølgende årene var han aktivt på radio og i fjernsyn som komiker og satiriker. Han ble kjent for parodier av slovenske politikere og for rollefiguren Ivan Serpentinšek fra landsbygda i Gorenskaja.I 2010 engasjerte Šarec seg i lokalpolitikken. Han ble to ganger valgt til ordfører i byen Kamnik. Ved det første valget i 2010 representerte han partiet Pozitivna Slovenija, men i 2014 stilte han på egen liste. Partiet hans, Lista Marjana Šarca, er beskrevet som et sentrum–venstre-parti, men også som et anti-etablissementsparti.I 2017 tok han spranget til rikspolitikken. Han stilte i presidentvalget, men tapte i andre valgomgang med 46,91 % av stemmene mot 53,09 % for Borut Pahor. I 2018 ble han innvalgt i Nasjonalforsamlingen på sin egen partiliste, Lista Marjana Šarca. Partiet hans ble nest største parti i valget. Det fikk 12,6 % av stemmene og 13 representanter i Nasjonalforsamlingen. Største parti i valget ble Slovenska demokratska stranka ledet av Janez Janša, men Janša klarte ikke å finne koalisjonspartnere.Etter å ha blitt nominert som statsministerkandidat 8. august, fikk Šarec 17. august 2018 i oppdrag å danne regjering. Den 29. august la han fram en avtale mellom fem sentrum–venstre-partier om å danne en koalisjonsregjering. Avtalen gikk ut på at de fem partiene dannet en mindretallsregjering med støtte fra 43 av nasjonalforsamlingens 90 medlemmer. Statsrådslisten Šarec la fram omfattet regjeringsmedlemmer fra partiene Socialni demokrati, Stranka Alenke Bratušek, Stranka modernega centra og Demokratična stranka upokojencev Slovenije i tillegg til Lista Marjana Šarca. Hans mindretallsregjering, landets første, tiltrådte 13. september 2018.


== Referanser ==


== Eksterne lenker ==
(sl) Offisielt nettsted 
(en) Marjan Šarec – kategori av bilder, video eller lyd på Commons 
(en) Marjan Šarec på Internet Movie Database 
Marjan Šarec på Twitter
Grand Chess Tour 2016

Grand Chess Tour 2016 besto av fire sjakkturneringer, hvor de tre beste resultatene var tellende i sammendraget, og ble vunnet av Wesley So fra USA. Siden Grand Chess Tour 2015 hadde Norway Chess blitt byttet ut med to nye turneringer i henholdsvis Paris og Leuven.
Verdensmester Magnus Carlsen stilte ikke opp i de to klassiske turneringene, men var wildcard i lyn- og hurtigsjakkturneringene i Paris og Leuven. Alle de andre inviterte spillerne aksepterte invitasjonen til de fire turneringene, med unntak av Vishy Anand som sto over Paristurneringen. I tillegg måtte Vladimir Kramnik melde avbud til Sinquefield Cup 2016 grunnet helseproblemer, og ble erstattet av landsmannen Pjotr Svidler.


== Resultat ==


== Referanser ==


== Eksterne lenker ==
Offisielt nettsted
Eva Notty

Eva Notty (født 7. juli 1982 i Phoenix, Arizona), er en amerikansk pornoskuespiller.


== Eksterne lenker ==
(en) Offisielt nettsted 
(en) Eva Notty – kategori av bilder, video eller lyd på Commons 
(en) Eva Notty på Internet Movie Database 
(en) Eva Notty hos The Movie Database 
(en) Eva Notty på Adult Film Database 
(en) Eva Notty på Internet Adult Film Database 
(en) Eva Notty på Twitter 
(en) Eva Notty på Instagram
Laurent Fressinet

Laurent Fressinet (født 30. november 1981 i Dax) er en fransk sjakkspiller, som er stormester og to ganger fransk mester (2010 & 2014).
Fressinet var en av hjelperne til Magnus Carlsen da han forsvarte verdensmestertittelen mot Viswanathan Anand under VM i sjakk 2014.Han er gift med den moldovske internasjonale sjakkmesteren Almira Skripchenko.


== Referanser ==


== Eksterne lenker ==
(en) Laurent Fressinet – FIDE 
(en) Laurent Fressinet – chessgames.com 
(en) Laurent Fressinet – OlimpBase 
(en) Laurent Fressinet – Chess.com 
(en) Laurent Fressinet – 365Chess.com
Eliteserien i innebandy for kvinner 2017/18

Eliteserien i innebandy for kvinner 2017/18 er det øverste nivået i norsk innebandy for kvinner under 2017/18-sesongen. Sesongen startet 16. september 2017 og ble avsluttet 10. mars 2018.


== Tabellen ==


== Referanser ==


== Eksterne lenker ==
Offisielt nettsted
Zhidun

Zhīdùn (tradisjonell kinesisk: 支遁, Wade-Giles: Chih-tun; født 314 i Kaifeng, død 366) var en kinesisk buddhistmunk og buddhistisk filosof under det  østlige Jin-dynastiet. Som en kinesisk forfatter, lærd og fortrolig hos den kinesiske regjering, hevdet han at alle som fulgte buddhismen i slutten av deres liv ville gå inn i Nirvana.


== Referanser ==
Incel

En incel (akronym, av engelsk: involuntary celibate, ufrivillig seksuelt avholdende) er medlem av en mannlig  internett-subkultur kalt incels, menn som føler seg avvist fra fysisk og emosjonell kontakt med kvinner, og som tror at de derfor aldri kommer til å oppleve romantiske forhold, intimitet, sex eller det å få barn. Nettsamfunnet finnes på anonyme internettfora som Reddit og 4chan. 
Kjennetegn er uttrykt intenst kvinnehat, hat mot såkalte «alfa-menn», voldsforherligelse, samt omfattende konspirasjonsteorier grunnet i at biologisk attraktivitet bestemmer et menneskes samfunnsposisjon. Selvmordsfantasier er også utbredt; såkalt «sui-posting», fra engelsk suicide (selvmord).Bevegelsen er blitt beskrevet som en ekstremistisk hatgruppe og har blitt assosiert med minst 4 massemord rettet mot kvinner, hvor 45 er blitt drept.


== Definisjon ==
Incels kan beskrives som ufrivillig seksuell avholdende personer – i hovedsak menn – som finner fellesskap gjennom digitale informasjonssystemer og som nærer hat mot, sjikanerer og noen ganger fysisk angriper kvinner i alminnelighet, men også menn som oppfattes som vakrere, dyktigere eller liknende.


== Historie ==
Kristin Spitznogle beskrev fenomenet i sin samlivsspalte i VG 19. januar 2008 I 2018 utdypet hun beskrivelsen – Nesten hver fjerde mann er ufrivillig barnløs som følge av sosial seleksjon, og flere får ikke tilgang på sex. En stor og voksende andel menn bortselekteres fra det seksuelle markedet. Frustrasjon og raseri bygger seg opp, og i mannosfæren på nettet er det i ferd med å koke over, føyet hun til.
I 2018 fikk incels omfattende medieomtale – med delte meninger om hvordan fenomenet skulle tolkes. Inger Merete Hobbelstad satte fenomenet inn i et kvinnekampsperspektiv. Håvard Nyhus valgte en annen vinkel: velferdsstaten skaper angivelig «tapere på løpende bånd og forviser dem fra industrisamfunnets to viktigste arenaer for identitetsbygging: familien og arbeidsplassen». – Bare de siste ti årene er uføretrygdede nordmenn i 20-årene mer enn doblet. Smak litt på den. Mer enn doblet, poengterte han.
Utenlands er incels kjent for å ha begått flere voldshandlinger, herunder terror. En kjent incel trakasserte i over seks år flere hundre kvinner gjennom digitale informasjonssystemer. En ung kvinne fra Bærum var blant dem som ble rammet. Mannen ble i 2018 avslørt av NRK, og forklarte da sine handlinger med at dette hadde gitt ham makt over kvinner som han vanligvis ble avvist av.


== Se også ==
Selvmord
Misogyni
Me too
Sølibat
Ufrivillig barnløshet
Mannosfæren


== Referanser ==


== Litteratur ==
Dagbladet. «Incels» (samleside). https://www.dagbladet.no/emne/incels
VG. «incel» (søk). https://www.vg.no/sok/?q=incel
Nasjonalbiblioteket. «incel» (søk). https://www.nb.no/search?q=incel
Aud Gustad

Aud Solveig Gustad (født Lund-Olsen 1. mai 1917 i Trondheim, død 30. april 2000) var en norsk politiker (NKP/SV).
Gustad hadde bakgrunn fra Norges Kommunistiske Ungdomsforbund og Norges Kommunistiske Parti. Hun ble første vara på Stortinget for Sosialistisk Valgforbund i Sør-Trøndelag i perioden 1973–1977, og rykket opp som fast representant 27. august 1975 etter Kai Øverlands død. På Stortinget satt hun i Sosialkomiteen. Gustad satt også i Trondheim bystyre 1975–1977.Hun hadde en variert yrkesbakgrunn, blant annet som journalist i Ny Tid, resepsjonist, bokholder og kontorassistent. Fra 1970 arbeidet hun i Landsforeningen for hjerte- og lungesyke, som fylkessekretær i Trøndelag og senere som sosialpolitisk sekretær. Gustad var også styremedlem i Funksjonshemmedes Fellesorganisasjon i Oslo 1984–1991.


== Referanser ==


== Eksterne lenker ==
(no) Aud Gustad hos Stortinget 
(no) Aud Gustad hos Norsk senter for forskningsdata